《戏题钱守宋汉杰泉岩古刹》
宋代·程俱

广文斗酒邀同襟，胸中嵩衡郁千寻。醉来盘礴吐幽怪，惨澹崖谷森相临。

向来三绝信珠璧，肯用抵鹊荆山岑。诗中有画画中句，两峰高并蓝田阴。

祇应摩诘可方驾，老向海角嗟英沉。何人左手作右字，题此古刹藏烟林。

不知眼力尚能尔，叠嶂巃嵷穷幽深。使君家世旧湖海，戏假尺素资讴吟。

更登日观望八极，中有山水无穷音。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。